馬太福音

《馬太福音》，天主教叫做《瑪竇福音》，而東正教就譯做《聖福音依瑪特泰所傳者》，係《新約聖經》第一部份《四福音書》嘅第一卷書，全書共有28章，1168節。教會傳統一般認為，馬太福音嘅作者係耶穌十二使徒之一嘅馬太。

簡介
作者︰馬太，佢原本係稅吏
日期︰45-50年
地點︰耶路撒冷
對象︰猶太人

馬太福音指示我哋，耶穌係上帝應許畀人類嘅拯救者，透過耶穌，上帝實現咗佢喺舊約向佢子民應承嘅諾言。但係，呢卷福音唔單只畀猶太人，亦係畀全世界嘅人。

馬太福音嘅編排非常週密，由耶穌降生開始，到佢受洗、受試探、傳道、教導同喺加利利一帶醫治病人，之後記述耶穌從加利利上去耶路撒冷路上嘅經歷同最後一星期發生嘅事。成卷書嘅高潮係耶穌被釘十字架同復活。

呢卷福音寫嘅耶穌係一位偉大嘅教師，佢有權柄解釋上帝嘅律法，佢教導有關上帝主權嘅真理。佢嘅教導內容可歸納為五大類；
登山寶訓：論天國子民嘅品性、責任、權利同前途
十二使徒嘅使命
關於天國嘅比喻
關於做門徒嘅意義
關於今世嘅終結同天國嘅來臨

提要
耶穌嘅家譜同降生
施洗約輸嘅工作
耶穌接受洗禮同受試探
耶穌喺加利利嘅宣教工作
從加利利到耶路撒冷
最後一星期喺耶路撒冷同附近地方
耶穌嘅復活同顯現

聖經
基督教
天主教